b'\n_START_ARTICLE_\nGeorge H. W. Bush\n_START_PARAGRAPH_\nGeorge Herbert Walker Bush [d\xc5\xbeood\xc5\xbe h\xc3\xb6\xc3\xb6b\xc3\xb6rt uooker bu\xc5\xa1] (12. juuni 1924 \xe2\x80\x93 30. november 2018) oli Ameerika \xc3\x9chendriikide poliitik, kes oli aastatel 1989\xe2\x80\x931993 Ameerika \xc3\x9chendriikide 41. president._NEWLINE_Oma poliitikukarj\xc3\xa4\xc3\xa4ri alustas ta Texase kongresmenina aastatel 1967\xe2\x80\x931971. Edasi oli ta USA saadik \xc3\x9cRO-s aastatel 1971\xe2\x80\x931973. Vabariikliku Rahvusliku Komitee esimehena aastatel 1973\xe2\x80\x931974 vastutas ta Vabariikliku Partei vara ja kampaaniate korraldamise eest. Aastatel 1974\xe2\x80\x931976 oli ta USA sidekontori juht Hiinas, 1976\xe2\x80\x931977 Luure Keskagentuuri peadirektor, 1977\xe2\x80\x931980 Houstoni Esimese Rahvusvahelise Panga esimees ja 1981\xe2\x80\x931989 43. USA asepresident Ronald Reagani valitsuses._NEWLINE_Ta oli viimane Teise maailmas\xc3\xb5ja veteran, kes sai USA presidendiks. S\xc3\xb5ja ajal oli ta lendur USA merev\xc3\xa4es._NEWLINE_Bush oli 33. kraadi vabam\xc3\xbc\xc3\xbcrlane.\n_START_SECTION_\nPerekond\n_START_PARAGRAPH_\nTema isa Prescott Bush oli USA senaator._NEWLINE_George W. H. Bush oli abielus Barbara Bushiga. Neil on neli poega ja kaks t\xc3\xbctart, kellest vanem t\xc3\xbctar suri 4-aastaselt leukeemiasse._NEWLINE_John Adamsi j\xc3\xa4rel on George Bush teine USA president, kelle poeg (George W. Bush) on saanud USA presidendiks._NEWLINE_Tema teine poeg Jeb Bush oli 1999\xe2\x80\x932007 Florida kuberner.'